李中 (明朝)

李中（），字子庸，號谷平，湖广德安府随州民籍，江西吉安府吉水縣（今江西省吉水縣）人，明朝政治人物。

生平
生于成化戊戌十一月初一日，弘治十二年（1499年）随父赴湖广景陵，十四年（1501年）往随州看望祖父，为知州李充嗣所赏识，荐入为州學增廣生，正德二年（1507年）丁卯科湖广乡试解元，九年（1514年）甲戌科進士。吏部尚書楊一清數次召其應考言官，不赴選。六月授刑部浙江司主事，期間反對明武宗建寺于西華門內。武宗怒，貶其為廣東通衢驛丞。十三年病移長樂學宫。當時王守仁巡撫贛州，檄其參與軍事，平定寧王之亂。

明世宗即位，升廣東僉事。嘉靖二年（1523年）二月遷廣西布政司左參議，四月升提學副使，三年丁继母忧归。嘉靖六年起復前职，八年（1529年）五月升任浙江布政使司右參政明實錄：世宗實錄 ,124卷。嘉靖十年（1531年）四月，升任廣東按察使，八月监乡试，九月监武举，十月父喪丁忧去职。十四年起升廣東右布政使。忤總督及巡按御史戴某，以考察降四川右參政，十六年至官数月，乃具疏乞休，同官力勸乃止。十八年入觐，復升浙江按察使明實錄：世宗實錄 ,230卷，未赴任，十月再升都察院右僉都御史明實錄：世宗實錄 ,251卷、山東巡撫，次年春赴任，治理當地蝗災。嘉靖二十年七月，升任右副都御史、總督南京糧儲。二十一年八月因事遭彈劾去職，十一月九日卒于南京官舍，年六十五。明光宗時，追諡莊介清·张廷玉等，《明史》（卷203）：“李中，字子庸，吉水人，正德九年進士。楊一清為吏部，數召中應言官試，不赴。及授工部主事，武宗自稱大慶法王，建寺西華門內，用番僧住持，廷臣莫敢言。中拜官三月即抗疏曰：「曩逆瑾竊權，勢焰薰灼。陛下既悟，誅之無赦，聖武可謂卓絕矣。今大權未收，儲位未建，義子未革，紀綱日弛，風俗日壞，小人日進，君子日退，士氣日靡，言路日閉，名器日輕，賄賂日行，禮樂日廢，刑罰日濫，民財日殫，軍政日弊。瑾既誅矣，而善治一無可舉者，由陛下惑異端故也。夫禁掖嚴邃，豈異教所得雜居。今乃建寺西華門內，延止番僧，日與聚處。異言日沃，忠言日遠，用舍顛倒，舉錯乖方。政務廢弛，職此之故。伏望陛下翻然悔悟，毀佛寺，出番僧，妙選儒臣，朝夕勸講，攬大權以絕天下之奸，建儲位以立天下之本，革義子以正天下之名，則所謂振紀綱、勵風俗、進君子、退小人諸事，可次第舉矣。」帝怒。罪將不測，以大臣救得免。踰日，中旨謫廣東通衢驛丞。王守仁撫贛州，檄中參其軍事。預平宸濠。世宗踐阼，復故官。未任，擢廣東僉事。再遷廣西提學副使，以身為教。擇諸生高等聚五經書院，五日一登堂講難。三遷廣東右布政使。忤總督及巡撫御史，坐以不稱職，當罷。霍韜署吏部事，稱中素廉節有才望，當留。會政府有不悅者，降四川右參政。十八年擢右僉都御史，巡撫山東。歲歉，令民捕蝗者倍予穀，蝗絕而饑者濟。擒劇盜關繼光，隣境攘其功，中不與辯。進副都御史，總督南京糧儲。御史金燦按四川時，嘗薦中。中不謝，燦憾之，至是摭他事誣劾。方議調用而中卒。光宗時，追諡莊介。中守官廉。自廣西歸，欲飯客，貸米隣家。米至，又乏薪，將以浴器爨。會日已暮，竟不及飯而別。少學於同里楊珠，既而擴充之，沉潛邃密，學者稱谷平先生。門人羅洪先、王龜年、周子恭皆能傳其學。中族人楷，又傳洪先之學。”。

家族
高祖李沂泳。曾祖李復泰。祖父李尔肃。父李崇道，號坦翁，贈四川布政使司右参政。前母羅氏，母歐陽氏，俱贈淑人。娶张氏，封淑人，生二男一女，长子李元生，嘉靖戊子举人；次李绍生。側室杨氏生寅生、庚生。

 参考來源 

羅洪先《明故通議大夫总督南京粮储都察院右副都御史谷平李先生行状》
(明)李中，生卒：成化14年-嘉靖21年 ，中央研究院歷史語言研究所

 相關條目 
明朝解元列表

 延伸阅读 

Z
Category:吉水人
Category:正德二年丁卯科湖廣鄉試舉人
Category:明朝驛丞
Category:明朝工部主事
Category:明朝廣東按察使
Category:明朝廣東布政使
Category:明朝四川布政使司參政
Category:明朝浙江按察使
Category:明朝山東巡撫
Category:明朝副都御史
Category:諡莊介